ddrg/super_eurlex huggingface dataset:
Uredba Komisije (ES) št. 1141/98

z dne 2. junija 1998

o spremembi Uredbe (ES) št. 1464/95 o posebnih podrobnih pravilih za uporabo sistema uvoznih in izvoznih dovoljenj v sektorju sladkorja

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 1785/81 o skupni ureditvi trgov v sektorju sladkorja [1], kakor je bila nazadnje spremenjena z Uredbo (ES) št. 1599/96 [2], in zlasti člena 13(2)(b) Uredbe,

ker Uredba Komisije (ES) št. 495/97 [3] spreminja besedilo člena 2a Uredbe Komisije (EGS) št. 3665/87 [4], kakor je bila nazadnje spremenjena z Uredbo (ES) št. 604/98 [5], z uvedbo odstopanja od splošnih določb, tako da razširja področje veljavnosti izvoznega dovoljenja, ki vključuje vnaprejšnjo določitev nadomestila, na proizvod z 12-mestno oznako proizvoda, ki se razlikuje od tiste, navedene v oddelku 16 dovoljenja, če oba proizvoda sodita v isto skupino proizvodov; ker je treba za uporabo novega besedila člena 2a Uredbe (EGS) št. 3665/87 za proizvode, ki jih ureja skupna ureditev trga za sladkor, določiti sestavo teh skupin proizvodov;

ker je treba za nadzor trgovinskih tokov s tretjimi državami predvideti položitev varščine v zvezi z inulinskim sirupom pod oznako KN 17029080;

ker je treba zato spremeniti člena 2 in 8 Uredbe Komisije (ES) št. 1464/95 [6], kakor je bila spremenjena z Uredbo (ES) št. 2136/95 [7];

ker so ukrepi, predvideni s to uredbo, v skladu z mnenjem Upravljalnega odbora za sladkor,

SPREJELA NASLEDNJO UREDBO:

Člen 1

Uredba (ES) št. 1464/95 se spremeni:

1. V členu 2:

(a) sedanje besedilo postane odstavek 1;

(b) doda se naslednji odstavek:

"2. Za namene uporabe člena 2a(2) Uredbe (EGS) št. 3665/87 se proizvodi iz člena 1(1) Uredbe (EGS) št. 1785/81 razvrstijo v naslednje skupine proizvodov:

- proizvodi iz točke (a) sestavljajo skupino proizvodov,

- proizvodi iz točke (d) sestavljajo skupino proizvodov,

- proizvodi iz točk (f) in (g) sestavljajo skupino proizvodov."

2. Zadnji alinei člena 8(1)(c) se doda naslednja klavzula:

"in 0,60 ECU za inulinski sirup pod oznako KN 17029080."

Člen 2

Ta uredba začne veljati na dan objave v Uradnem listu Evropskih skupnosti.

Vendar se člen 1(1) uporablja za primere, ki so na dan objave še vedno odprti.

Ta uredba je v celoti zavezujoča in se neposredno uporablja v vseh državah članicah.

V Bruslju, 2. junija 1998

Za Komisijo

Franz Fischler

Član Komisije

[1] UL L 177, 1.7.1981, str. 4.

[2] UL L 206, 16.8.1996, str. 43.

[3] UL L 77, 19.3.1997, str. 12.

[4] UL L 351, 14.12.1987, str. 1.

[5] UL L 80, 18.3.1998, str. 19.

[6] UL L 144, 28.6.1995, str. 14.

[7] UL L 214, 8.9.1995, str. 19.

--------------------------------------------------
Uredba Komisije (ES) št. 1285/98

z dne 22. junija 1998

o spremembi Uredbe (EGS) št. 2123/89 o določitvi seznama reprezentativnih trgov prašičjega mesa v Skupnosti

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2759/75 z dne 29. oktobra 1975 o skupni ureditvi trga za prašičje meso [1], kakor je bila nazadnje spremenjena z Uredbo Skupnosti (ES) št. 3290/94 [2], in zlasti člena 4(6) Uredbe,

ker je bil z Uredbo Komisije (EGS) št. 2123/89 [3], kakor je bila nazadnje spremenjena z Uredbo (ES) št. 532/96 [4], določen seznam reprezentativnih trgov prašičjega mesa v Skupnosti;

ker so se na Irskem, v Luksemburgu in Španiji zgodile spremembe reprezentativnih trgov; ker je zato treba spremeniti seznam reprezentativnih trgov prašičjega mesa v Skupnosti, ki so našteti v Prilogi k Uredbi (EGS) št. 2123/89;

ker so ukrepi, predvideni s to uredbo, v skladu z mnenjem Upravljalnega odbora za prašičje meso,

SPREJELA NASLEDNJO UREDBO:

Člen 1

Priloga k Uredbi (EGS) št. 2123/89 se spremeni:

1. točka 4 se nadomesti z naslednjim:

"4. Naslednja skupina kotacijskih centrov: Ebro (Zaragoza), Mercolleida (Lleida), Campillos (Málaga), Segovia, Segura (Murcia), Silleda (Pontevedra),

in naslednja skupina trgov: Alhama (Murcia), Barcelona, Binefar (Huesca), Burgos, Calamocha (Teruel), Mollerussa (Lleida), Pamplona, Porriño (Pontevedra), Segovia, Sierra de Yeguas (Málaga), Valdepeñas (Ciudad Real).";

2. točka 7 se nadomesti z naslednjim:

"7. Naslednja skupina trgov: Rooskey, Waterford, Tralee in Mitchelstown.";

3. točka 9 se nadomesti z naslednjim:

"9. Naslednji trg: Esch."

Člen 2

Ta uredba začne veljati 1. julija 1998.

Ta uredba je v celoti zavezujoča in se neposredno uporablja v vseh državah članicah.

V Bruslju, 22. junija 1998

Za Komisijo

Franz Fischler

Član Komisije

[1] UL L 282, 1.11.1975, str. 1.

[2] UL L 349, 31.12.1994, str. 105.

[3] UL L 203, 15.7.1989, str. 23.

[4] UL L 78, 28.3.1996, str. 14.

--------------------------------------------------
Uredba Komisije (ES) št. 1232/98

z dne 17. junija 1998

o spremembi Uredbe Sveta EGS št. 3696/93 o statistični klasifikaciji proizvodov po dejavnosti (CPA) v Evropski gospodarski skupnosti

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 3696/93 z dne 29. oktobra 1993 o statistični klasifikaciji proizvodov po dejavnostih v Evropski gospodarski skupnosti [1], zlasti člena 5(b),

ker je Uredba EGS št. 3696/93 vzpostavila statistično klasifikacijo proizvodov po dejavnosti, v nadaljnjem besedilu CPA, da izpolni zahteve statistike znotraj Skupnosti;

ker spremembe harmoniziranega sistema in kombinirane nomenklature po Uredbi Komisije (ES) št. 2448/95 z dne 10. oktobra 1995 o spremembi Priloge I k Uredbi Sveta (EGS) št. 2658/87 o tarifni in statistični nomenklaturi in skupni carinski tarifi [2] zahtevajo manjše spremembe k CPA ter usklajenost in razjasnitev besedil;

ker bo po spremembah CPA potrebno prehodno obdobje;

ker so ukrepi, predvideni s to uredbo, v skladu z mnenjem Odbora za statistični program, ustanovljenega s Sklepom Sveta 89/382/EGS, Euratom [3],

SPREJELA NASLEDNJO UREDBO:

Člen 1

Priloga k Uredbi (EGS) št. 3696/93 se nadomesti s Prilogo k tej uredbi.

Člen 2

Sklicevanje na HS/CN se ažurira na podlagi različice HS/CN iz leta 1996.

Člen 3

1. Nacionalne klasifikacije proizvodov, ki temeljijo na CPA, je treba prilagoditi najpozneje do 31. decembra 1998.

2. Komisija lahko podaljša ta rok za največ dve leti, če ni potrebno prilagajati nacionalnih statističnih sistemov.

Člen 4

Ta uredba začne veljati dvajseti dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 17. junija 1998

Za Komisijo

Yves-Thilbault De Silguy

Član Komisije

[1] UL L 342, 31.12.1993, str. 1

[2] UL L 259, 30.10.1995, str. 1

[3] UL L 181, 28.6.1989, str. 47

--------------------------------------------------

PRILOGA

Priloga je v celoti nadomeščena s Prilogo Uredbe 32002R0204 (UL L 36, 6.2.2002, str. 1)

--------------------------------------------------
Uredba Komisije (ES) št. 2194/98

z dne 12. oktobra 1998

o spremembi Uredbe (ES) št. 2629/97 glede ušesnih znamk v okviru sistema za identifikacijo in registracijo govedi

(Besedilo velja za EGP)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 820/97 z dne 21. aprila 1997 o uvedbi sistema za identifikacijo in registracijo govedi ter ureditvi označevanja govejega mesa in izdelkov iz govejega mesa [1], in zlasti člena 10(a) Uredbe,

ker Uredba Komisije (ES) št. 2629/97 [2], kakor je bila nazadnje spremenjena z Uredbo (ES) št. 1177/98 [3], določa podrobna pravila glede ušesnih znamk, registrov živali na gospodarstvu in potnih listov v okviru sistema identifikacije in registracije govedi;

ker je treba za izognitev težavam na področju trgovine z govedom znotraj Skupnosti in zaradi razjasnitve sedanjih določb pooblastiti imetnike živali, da vnaprej pridobijo, če to želijo in v skladu z nacionalnimi predpisi, primerno količino ušesnih znamk za pokrivanje njihovih potreb za obdobje, ki ni daljše od enega leta;

ker je treba ustrezno spremeniti Uredbo (ES) št. 2629/97;

ker so ukrepi, predvideni s to uredbo, v skladu z mnenjem Odbora za Evropski kmetijski usmerjevalni in jamstveni sklad,

SPREJELA NASLEDNJO UREDBO:

Člen 1

V členu 1 Uredbe (ES) št. 2629/97 se vstavi naslednji odstavek 5:

"5. Imetniki živali so pooblaščeni, da vnaprej pridobijo, če želijo in v skladu z veljavnimi nacionalnimi predpisi, primerne količine ušesnih znamk za njihove potrebe za obdobje, ki ni daljše od enega leta. Za gospodarstva, kjer se ne redi več kot pet živali, lahko pristojne oblasti vnaprej priskrbijo pet parov ušesnih znamk."

Člen 2

Ta uredba začne veljati tretji dan po objavi v Uradnem listu Evropskih skupnosti.

Uporablja se od 1. oktobra 1998.

Ta uredba je v celoti zavezujoča in se neposredno uporablja v vseh državah članicah.

V Bruslju, 12. oktobra 1998

Za Komisijo

Franz Fischler

Član Komisije

[1] UL L 117, 7.5.1997, str. 1.

[2] UL L 354, 30.12.1997, str. 19.

[3] UL L 163, 6.6.1998, str. 19.

--------------------------------------------------
Uredba Komisije (ES) št. 2831/98

z dne 22. decembra 1998

o spremembi Uredbe (ES) št. 1503/96 o podrobnih pravilih za uporabo Uredbe Sveta (ES) št. 3072/95 glede uvoznih dajatvah za riž

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 3072/95 z dne 22. decembra 1995 o skupni ureditvi trga za riž [1], kakor je bila nazadnje spremenjena z Uredbo (ES) št. 2072/98 [2], in zlasti člena 11(4) Uredbe,

ker se poskusna doba za kumulativni sistem povračil (KSP) za določanje polnih uvoznih dajatev na oluščeni riž s tarifno oznako KN 100620, ki jo je uvedla Uredba Komisije (ES) št. 703/97 [3], kakor je bila spremenjena z Uredbo (ES) št. 1470/98 [4], izteče 31. decembra 1998; ker ocena sistema, izvedena v skladu s členom 10(4) Uredbe (ES) št. 703/97, kaže, da je ne bi smeli podaljšati preko tega datuma;

ker pri določanju reprezentativne cene oluščenega riža Indica na trgu Združenih držav sedanje gospodarske razmere upravičujejo povečanje cen, evidentiranih za referenčne kakovostne razrede, navedene v Prilogi Uredbe Komisije (ES) št. 1503/96 [5], kakor je bila nazadnje spremenjena z Uredbo (ES) št. 1403/97 [6]; ker lahko Komisija kadarkoli preveri to povečanje; ker je treba navedeno uredbo zato spremeniti;

ker Upravljalni odbor za žita v roku, ki ga je določil njegov predsednik, ni izdal mnenja,

SPREJELA NASLEDNJO UREDBO:

Člen 1

Priloga I Uredbe (ES) št. 1503/96 se nadomesti s prilogo te uredbe.

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 22. decembra 1998

Za Komisijo

Franz Fischler

Član Komisije

[1] UL L 329, 30.12.1995, str. 18.

[2] UL L 265, 30.9.1998, str. 4.

[3] UL L 104, 22.4.1997, str. 12.

[4] UL L 194, 10.7.1998, str. 5.

[5] UL L 189, 30.7.1996, str. 71.

[6] UL L 194, 23.7.1997, str. 2.

--------------------------------------------------

PRILOGA

PRILOGA I

| Riž Indica | Riž Japonica |

| oluščeni | brušeni | oluščeni | brušeni |

Tarifna oznaka KN | 10062017 10062098 | 10063027 10063048 10063067 10063098 | 100620 razen 10062017 10062098 | 100630 razen 10063027 10063048 10063067 10063098 |

Referenčna kakovost | ZDA dolgozrnati 2/4/73 ZDA dolgozrnati predkuhani 1/4/88 | tajski 100 % B | ZDA zalivski srednjezrnati |

Poreklo | ZDA | Tajska | ZDA | ZDA |

Stopnja | CIF v razsutem stanju ARAG | CIF v razsutem stanju ARAG | CIF v razsutem stanju ARAG | CIF v razsutem stanju ARAG |

--------------------------------------------------
Uredba Komisije (ES) št. 1498/98

z dne 14. julija 1998

o spremembi Uredbe (ES) št. 3223/94 o podrobnih pravilih za uporabo uvoznega režima za sadje in zelenjavo

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 2200/96 z dne 28. oktobra 1996 o skupni ureditvi trga za sadje in zelenjavo [1], kakor je bila nazadnje spremenjena z Uredbo Komisije (ES) št. 2520/97 [2], in zlasti člena 32(2) Uredbe,

ker Uredba Komisije (ES) št. 3223/94 [3], kakor je bila nazadnje spremenjena z Uredbo (ES) št. 2375/96 [4], določa podrobna pravila za uporabo uvoznega režima za sadje in zelenjavo;

ker določanje vhodne cene zahteva, da se predpisi za izračun carinske vrednosti, kakor je določeno v členu 29(1) Uredbe (EGS) 2913/92 z dne 12. oktobra 1992 o carinskem zakoniku Skupnosti [5], kakor je bila nazadnje spremenjena z Uredbo (ES) št. 82/97 Evropskega parlamenta in Sveta [6], uporabljajo tako, da se zagotovi doslednost obeh metod izračunavanja; ker je treba to tudi podrobno opredeliti v besedilu Uredbe (ES) št. 3223/94, zlasti zaradi poenostavitve priprave carinskih deklaracij;

ker so ukrepi, predvideni v tej uredbi v skladu z mnenjem Upravljalnega odbora za sadje in zelenjavo,

SPREJELA NASLEDNJO UREDBO:

Člen 1

Členu 5 Uredbe (ES) št. 3223/94 se doda naslednji odstavek 1b:

"1b. Če se vhodna cena izračunava na podlagi fob cene proizvodov v državi porekla, se carinska vrednost izračuna na podlagi ustrezne prodaje po tej ceni.

Če se vhodna cena izračunava v skladu z enim od postopkov iz odstavka 1(b) ali (c) ali odstavka 1a(b), se carinska vrednost izračuna na enaki podlagi kot vhodna cena."

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 14. julija 1998

Za Komisijo

Franz Fischler

Član Komisije

[1] UL L 297, 21.11.1996, str 1.

[2] UL L 346, 17.12.1997, str. 41.

[3] UL L 337, 24.12.1994, str. 66.

[4] UL L 325, 14.12.1996, str. 5.

[5] UL L 302, 19.10.1992, str. 1.

[6] UL L 17, 21.1.1997, str. 1.

--------------------------------------------------
Uredba Sveta (ES) št. 1101/98

z dne 25. maja 1998

o spremembi Uredbe (EGS) št. 1906/90 o določenih tržnih standardih za perutnino

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2777/75 z dne 29. oktobra 1975 o skupni ureditvi trga za perutninsko meso [1], in zlasti člena 2(2) Uredbe,

ob upoštevanju predloga Komisije,

ker določa Uredba (EGS) št. 1906/90 [2] nekatere tržne standarde za perutnino;

ker se perutninsko meso vedno bolj prodaja v obliki kosov; ker se naj zato pregledovanje vsebnosti vode razširi na določene kose perutninskega mesa,

SPREJEL NASLEDNJO UREDBO:

Člen 1

Člen 7(1) Uredbe (EGS) št. 1906/90 se zaradi tega nadomesti s sledečim:

"1. Procenti tehnično neizbežne absorbirane vode, ki se ne sme preseči med pripravo svežih, zamrznjenih in hitro zamrznjenih klavnih trupov in njihovih kosov kakor tudi enotne metode preverjanja usklajenosti s postopkom, določenim v členu 17 Uredbe (EGS) št. 2777/75."

Člen 2

Ta uredba začne veljati sedmi dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, dne 25. maja 1998

Za Svet

Predsednik

J. Cunningham

[1] UL L 282, 1.11.1975, str. 77. Uredba, kakor je bila nazadnje spremenjena z Uredbo (ES) št.2916/95 (UL L 305, 19.12.1995, str. 49).

[2] UL L 173, 6.7.1990, str. 1. Uredba, kakor je bila nazadnje spremenjena z Uredbo (ES) št.3204/93 (UL L 289, 24.11.1993, str. 3).

--------------------------------------------------
Uredba Komisije (ES) št. 2140/98

z dne 6. oktobra 1998

o spremembi Uredbe (EGS) 1014/90 o določitvi podrobnih izvedbenih določb za opredelitev, opis in predstavitev žganih pijač

KOMISIJA EVROPSKIH SKUPNOSTI JE,

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 1576/89 z dne 29. maja 1989 o določitvi splošnih pravil za opredelitev, opis in predstavitev žganih pijač [1], kakor je bila nazadnje spremenjena z Aktom o pristopu Avstrije, Finske in Švedske, ter zlasti člena 6 Uredbe,

Ker Uredba Komisije (EGS) št. 1014/90 [2], kakor je bila nazadnje spremenjena z Uredbo (ES) št. 2523/97 [3], določa podrobne izvedbene določbe za opredelitev, opis in predstavitev žganih pijač; ker je treba zaradi zaščite tradicionalne pijače bierbrand ali eau de vie de bière, sladkane ali nesladkane v skladu z nacionalno tradicijo, pred nepošteno konkurenco in zaradi ohranitve višje kakovosti te pijače uporabo tega izraza omejiti na žgano pijačo, opredeljeno v tej uredbi;

ker so ukrepi, predvideni s to uredbo, v skladu z mnenjem Odbora za izvajanje določb o žganih pijačah,

SPREJELA NASLEDNJO UREDBO:

Člen 1

V Prilogi k Uredbi (EGS) št. 1014/90 se doda naslednja točka 13:

"13. Bierbrand ali eau de vie de bière: žgana pijača:

- pridobljena izključno z neposredno destilacijo svežega piva z vsebnostjo alkohola manj kakor 86 % vol, tako da ima pridobljeni destilat organoleptične značilnosti piva,

- z najmanj 38 vol % alkohola za oskrbo za prehrano ljudi v Skupnosti."

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 6. oktobra 1998

Za Komisijo

Franz Fischler

Član Komisije

[1] UL L 160, 12.6.1989, str. 1.

[2] UL L 105, 25.4.1990, str. 9.

[3] UL L 346, 17.12.1997, str. 46.

--------------------------------------------------
Uredba Komisije (ES) št. 152/98

z dne 22. januarja 1998

o določitvi podrobnih pravil za izvajanje Uredbe Sveta (ES) št. 2006/97 o določitvi nekaterih pravilih za uporabo posebnih režimov za uvoz oljčnega olja s poreklom iz Maroka

KOMISIJA EVROPSKIH SKUPNOSTI JE,

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 2006/97 z dne 9. oktobra 1997 o določitvi nekaterih pravilih za uporabo posebnih režimov za uvoz oljčnega olja s poreklom iz Maroka [1] in zlasti člena 4 Uredbe,

ob upoštevanju Uredbe Sveta (ES) št. 3290/94 z dne 22. decembra 1994 o potrebnih prilagoditvah in prehodnih ukrepih v kmetijskem sektorju za uporabo sporazumov, sklenjenih med urugvajskim krogom večstranskih trgovinskih pogajanj [2], kakor je bila nazadnje spremenjena z Uredbo (ES) št. 1161/97 [3], in zlasti člena 3 Uredbe,

ker se znižanje carinske stopnje, predvideno v členu 2(2) Uredbe (ES) št. 2006/97, uporablja za ves uvoz oljčnega olja, za katerega uvoznik pri uvozu predloži dokazila, da je bila upoštevana posebna izvozna dajatev v uvozni ceni; ker je za uporabo navedene določbe treba predvideti, da mora uvoznik predložiti dokazilo, da je bila zadevna dajatev povrnjena izvozniku;

ker Uredba Komisije (ES) št. 2146/95 [4], kakor je bila nazadnje spremenjena z Uredbo (ES) št. 1163/97 [5], ki se med drugim nanaša na začasno prilagoditev posebnih režimov za uvoz oljčnega olja s poreklom iz Maroka, predpisuje določbe za uporabo teh režimov; ker je treba razveljaviti te določbe glede na podrobna pravila za izvajanje iz te uredbe;

ker so ukrepi, predvideni s to uredbo, v skladu z mnenjem Upravljalnega odbora za olja in masti,

SPREJELA NASLEDNJO UREDBO:

Člen 1

1. Režimi, predvideni v členu 2(2) in (3) Uredbe (ES) št. 2006/97, se uporabljajo za ves uvoz, za katerega uvoznik pri prejemu deklaracije o sprostitvi blaga v prosti promet predloži dokazilo, da je bila posebna izvozna dajatev upoštevana v uvozni ceni in da je to dajatev povrnil izvozniku do zneska, ki se lahko odšteje pri uvozu v Skupnost, kakor je predvideno v členu 2(2) navedene uredbe.

2. Carinskim organom je treba s predložitvijo upravnih, komercialnih ali bančnih dokumentov verodostojno dokazati, da so izpolnjene zahteve iz odstavka 1.

3. V tej uredbi pomeni "izvoznik" osebo, ki je navedena v potrdilu EUR 1 za Maroko.

Člen 2

Uredba (ES) št. 2146/95 preneha veljati.

Člen 3

Ta uredba začne veljati dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 22. januarja 1998

Za Komisijo

Franz Fischler

Član Komisije

[1] UL L 284, 16.10.1997, str. 13.

[2] UL L 349, 31.12.1994, str. 105.

[3] UL L 169, 27.6.1997, str. 1.

[4] UL L 215, 9.9.1995, str. 1.

[5] UL L 169, 27.6.1997, str. 4.

--------------------------------------------------
UREDBA KOMISIJE (ES) št. 83/1999

z dne 13. januarja 1999

o spremembi Priloge k Uredbi (ES) št. 1107/96 o registraciji geografskih označb in označb porekla po postopku iz člena 17 Uredbe Sveta (EGS) št. 2081/92

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2081/92 z dne 14. julija 1992 o zaščiti geografskih označb in označb porekla za kmetijske proizvode in živila [1], kakor je bila nazadnje spremenjena z Uredbo Komisije (ES) št. 1068/97 [2], in zlasti člena 9 Uredbe,

ker je francoska vlada v skladu s členom 9 Uredbe (EGS) št. 2081/92 zahtevala, da se označba "Ossau-Iraty Brebis-Pyrénées", registrirana kot zaščitena označba porekla na podlagi Uredbe Komisije (ES) št. 1107/96 [3], kakor je bila nazadnje spremenjena z Uredbo (ES) št. 1549/98 [4], spremeni v označbo "Ossau-Iraty";

ker se je ob preučitvi tega zahtevka izkazalo, da je to le manjša sprememba; ker je tako zato, ker kljub spremembi registrirane označbe, ki se načeloma prišteva med večje spremembe, ta sprememba ne vpliva na pravice imetnikov zadevne označbe; in ker sprememba ne vpliva na pravice drugih proizvajalcev;

ker je Komisija dne 20. marca 1998 v skladu s postopkom iz člena 9 Uredbe (EGS) št. 2081/92 sklenila, da se ne bo uporabil postopek iz člena 6 navedene uredbe, ker je v navedenem primeru to le manjša sprememba;

ker je ugotovila, da je to vendarle sprememba v smislu Uredbe (EGS) št. 2081/92; ker je treba zato spremembo označbe "Ossau-Iraty Brebis-Pyrénées" v "Ossau-Iraty" registrirati in ustrezno spremeniti Prilogo k Uredbi (ES) št. 1107/96;

ker je treba v skladu s členom 6(4) Uredbe (EGS) št. 2081/92 spremembo označbe "Ossau-Iraty Brebis-Pyrénées" v "Ossau-Iraty" objaviti v Uradnem listu Evropskih skupnosti,

SPREJELA NASLEDNJO UREDBO:

Člen 1

V Prilogi k Uredbi (ES) št. 1107/96 se zaščitena označba porekla "Ossau-Iraty Brebis-Pyrénées" tako nadomesti z "Ossau-Iraty".

Člen 2

Ta uredba začne veljati z dnem objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 13. januarja 1999

Za Komisijo

Franz FISCHLER

Član Komisije

[1] UL L 208, 24.7.1992, str. 1.

[2] UL L 156, 13.6.1997, str. 10.

[3] UL L 148, 21.6.1996, str. 1.

[4] UL L 202, 18.7.1998, str. 25.